open-index/open-wikipedia-markdown huggingface dataset:
குன்றூர் கிழார் மகனார்

**குன்றூர் கிழார் மகனார்** சங்ககாலப் புலவர்களில் ஒருவர். நற்றிணை 332, புறநானூறு 338 ஆகிய இரண்டு பாடல்கள் இவரால் பாடப்பட்டனவாகச் சங்கநூல் தொகுப்பில் உள்ளன. இவரது பெயர் தெரியாத நிலையில் தந்தைப் பெயரைச் சொல்லி இன்னார் மகன் என்று குறிப்பிடப்பட்டுள்ளார்.குன்றூர்நாடு என்பது இன்றைய வேதாரண்யம் வட்டம் ஆகும்

### நற்றிணை 332 செய்தி
* திணை - குறிஞ்சி
தலைவன் பிரிந்திருந்த காலத்தில் தலைவியின் தோள் மெலிந்து அவளது வளையல் கழன்றது. அது கண்ட தோழி பிரிவைப் பொறுத்துக்கொள் என்று தோழியை வற்புறுத்துகிறாள். தலைவி தன்னால் பிரிவைப் பொறுக்கமுடியாததற்கான காரணத்தைப் புலப்படுத்துகிறாள்.

இகுளை தோழி! இதனை என்னவென்று சொல்வது? 
#### பழக்கம்
* (தண்ணீரில் வளர்ந்திருக்கும் குவளைப் பூக்களை வயலிலிருந்து களைந்து எறிவோர் தாகம் எடுத்தால் குவளை பூத்திருக்கும் தண்டை ஒடித்துக் கலங்கல் நீராயினும் அதில் வைத்து உறிஞ்சி நீர் பருகுவர்)

குவளை குறுநர்க்குத் தண்ணீர்த் தாகம் எடுப்பது போல தலைவனுடன் சேர்ந்திருக்கும் தோள் சற்று விலகியபோதே மெலிந்து வளையல்கள் கழன்றன. இதனை என்னவென்று சொல்வது?

இப்போது அவர் பிரிந்து காட்டுவழியில் செல்கிறார். அந்தக் காட்டில் ஆண்புலி தன் பெண்புலி குட்டிப்போட்டுப் பசியுடன் இருப்பதை எண்ணி அதற்கு இரை தேடிவரச் செல்லும் அதே மலையிலுள்ள சிறு வழியில் சொல்கிறார். அதனை எண்ணும்போது பொறுத்துக்கொள்ள முடியவில்லை.

## புறம் 338 செய்தி
* துறை - மகட்பாற்காஞ்சி (அழகிய மகள் ஒருத்தியை மணக்க விரும்பியவரோடு காஞ்சிப்போர்)
மன்னன் ஒருவனின் ஓரெயில் கோட்டை கடலுக்கு நடுவில் காய்ந்து தோன்றும் மரக்கலம்(கப்பல்) போலத் தோன்றிற்று. அவன் மோந்தை போல் அழகுள்ள தன் மகளை மூவேந்தர் வந்து கேட்டாலும் பணிந்தால் அல்லது தரமாட்டானாம்.

மூவேந்தர் யாருக்கும் தலைவணங்குவதில்லை. இவனோ வணங்கினால்தான் தன் பெண்ணைத் தருவான். (இவள் நிலை என்ன ஆகுமோ) - என்கிறது பாடல்.
### போந்தை
போந்தை ஏர் பரந்த புன்செய் வயல்களையும், நீர் பரந்த நன்செய் வயல்களையும், நெல் மலிந்த வீடுகளையும், பொன் மலிந்த தெருக்களையும், பூத்துக் குலுங்கும் பன்மலர்க் காடுகளையும் கொண்டு அழகுடன் திகழ்ந்தது.
### போந்தை அரசன் நெடுவேள் ஆதன்
இக்காலத்துப் பொத்தனூர் சங்ககாலத்தில் போந்தை என்னும் மரூஉப்பெயராலும் வழங்கப்பட்டது. நெல் விளையும் கழனியாக விளங்கிய இந்த ஊரைச் சங்ககாலத்தில் வேளிர்குடியைச் சேர்ந்த ஆதன் என்பவன் ஆண்டுவந்தான்.

### [[மூவேந்தர் குடிப் பூ|மூவேந்தரின் குடிப் பூ]]
வேந்தர் தம் சென்னியில் வேம்பு, ஆர், போந்தை என்னும் மூன்று பூக்களைத் தம் குடியின் அடையாளப் பூக்களாக அணிவர். (பாண்டியனுக்கு வேம்பு. சோழனுக்கு ஆர் என்னும் ஆத்தி. சேரனுக்குப் போந்தை என்னும் பனை)

பகுப்பு:சங்கப் புலவர்கள்
கோடை உழவு

**கோடை உழவு** என்பது கோடை காலத்தில் செய்யப்படும் வேளாண்மை ஆகும். கோடை காலத்தில் மழை குறைவாக இருக்கும். கால்வாய்ப் பாசன வசதி பெறும் ஊர்களில் கால்வாயிலும் நீர் வரத்து இருக்காது. சிற்றூர்களில் கிணற்றுப் பாசன வசதி உள்ளவர்கள் மட்டுமே கோடை உழவு செய்ய முடியும். மற்றவர்கள் நிலத்தைத் தரிசாக விடுவர். சிலர் தரிசாக இருக்கும் நிலத்தில் மானாவாரிப் பயிர்களை இடுவர். எள், பயறு வகைகள், கேழ்வரகு, குதிரைவாலி போன்றவை கோடை விவசாயத்தில் பயிரிடப்படுகின்றன. தமிழக அரசின் வேளாண்மைத் துறை விவசாயிகள் இடையே கோடை உழவின் முக்கியத்துவம் குறித்துப் பயிற்சிகளை நடத்தியுள்ளது. 
## நன்மைகள்
கோடை உழவு செய்வது,
* மண்வளத்தை அதிகரிக்கும் - நைதரசன் நிலைப்படுத்தும் பயிர்களைப் பயிரிடுதல் அடுத்த சாகுபடிக்கான உரத்தேவையைக் குறைக்கும்.
* நீரை நிலத்தில் தக்க வைக்கும்.
* பூச்சித் தொல்லையைக் குறைக்கும். 

## கோடை உழவு அவசியம்
கோடை உழவு செய்வதால் பெருமளவில் களைகள் கட்டுப்படுத்தப்படுகிறது. மேலும், கோடை உழவு செய்யப்படாத வயல்களில் மேல் மண் அரிமானம் ஏற்படுவதோடு மண்ணிலுள்ள ஊட்டங்களும் விரையமாகும், கோடை உழவில் மண்ணரிப்பு தடுக்கப்பட்டு வயல்களிலேயே மழைநீர் செகரிக்கபடுவதால் நிலபரப்பின் கீழ் ஈரப்பதம் காத்து பூச்சிகள், மற்றும் பூஞ்சான்கள் கட்டுபடுவதாக அறியப்படுகிறது.

கோடை உழவு செய்வதால் முன் பருவ விதைப்புக்கு ஏதுவாகிறது, ஏற்கனவே உழுத வயலில் மறு உழவு செய்து விதைப்பது சுலபமாவதோடு, அடிமண் இறுக்கம் நீங்கி நீர் கொள்திறன் கூடுவதோடு விளைச்சலும் அதிகரிப்பதாக ஆய்வில் அறியப்பட்டள்ளது. கோடையில் உழுவதால் மண்ணுக்கடியில் காணப்படும் கூட்டுப்புழுக்கள் மேற்பரப்பில் தாள்ளப்பட்டு பறவைகளுக்கு இரையாக்கப்பட்டும், வெயிலிலும் கொள்ளப்படுகிறது. மேலும் களைகளின் வேர்ப்பகுதி களையப்பட்டு முளைப்புதிறன் வெகுவாக குறைக்கப்டுகிறது.

## மேற்கோள்கள்

பகுப்பு:வேளாண்மை
மூவேந்தர் குடிப் பூ

சேர, சோழ, பாண்டியர் என்னும் தொகைச்சொல் மூவேந்தரைக் குறிக்கும். இவர்கள் தம் குடியின் அடையாளச் சின்னமாக வெவ்வேறு பூக்களை அணிந்தனர். இதனைக் குடிப் பூ என்றும் அடையாளப் பூ என்றும் சொல்லலாம்
* சேரர் - பனைமடலால் செய்த பூ 
* சோழர் - ஆர் (ஆத்தி)
* பாண்டியர் - வேம்பு
## சான்றுகள்
*தொல்காப்பியம் புறத்திணையில் வெட்சித்திணையின் துறைகளைக் கூறும்போது தொல்காப்பியர் மூவேந்தரின் குடிப்பூ பற்றிக் குறிப்பிடுகிறார். 'போந்தை வேம்பே ஆர் என வரூஉம் மா பெருந் தானையர் மலைந்த பூ' என்கிறார். 
*'வேம்பும் ஆரும் போந்தையும் மூன்றும் மலைந்த சென்னியர் அணிந்த வில்லர் கொற்ற வேந்தர்' என்று மூவேந்தரின் குடிப்பூக்கள் அடுக்கிக் காட்டப்பட்டுள்ளன. 
*புலவர் கோவூர் கிழார் நலங்கிள்ளிக்கும், நெடுங்கிள்ளிக்கும் அறிவுரை கூறும்போது 'நீங்கள் இருவரும் ஆர் (=ஆத்திப் பூ) சூடியவர்கள். பனைமரத்தினை வெண்தோடும், வேம்பும் அணிந்தவர் (முறையே சேரரும், பாண்டியரும்) அல்லர் என்று குறிப்பிடுகிறார். 
**பனங்குருத்து மாலைகளைத் தலையில் சூடிக்கொண்டனர். 
## மேலும் காண்க
*மூவேந்தர்களின் தனியுடைமை
## அடிக்குறிப்பு

பகுப்பு:சங்க காலப் பண்பாடு
1952 இந்தியக் குடியரசுத் தலைவர் தேர்தல்

இந்தியக் குடியரசின் **முதல் குடியரசுத் தலைவர் தேர்தல் 1952** ல் நடைபெற்றது. இந்தியா குடியரசு ஆன போது அதன் முதல் குடியரசுத் தலைவராக பதவியேற்ற ராஜேந்திர பிரசாத், இத்தேர்தலில் வெற்றி பெற்று மீண்டும் குடியரசுத் தலைவரானார்.

## பின்புலம்
இந்தியா ஜனவரி 26, 1950ல் குடியரசானது. அதுவரை “இந்தியன் யூனியன்” அல்லது “இந்திய டொமீனியன்” என்ற அரசாட்சி அமைப்பாக இருந்த இந்தியாவின் நாட்டுத் தலைவராக “கவர்னர் ஜெனரல்”. இருந்தார். குடியரசானவுடன், குடியரசுத் தலைவர் இந்தியாவின் நாட்டுத் தலைவர் ஆனார். இந்திய அரசியலமைப்பு நிர்ணய மன்றத்தின் தலைவராக இருந்த ராஜேந்திர பிரசாத் குடியரசுத் தலைவராகப் பதவியேற்றார். பின்னர் குடியரசுத் தலைவரைத் தேர்ந்தெடுக்கும் முறைகள் உருவாக்கபப்ட்டன. 1952ம் இம்முறைகள் “இந்திய குடியரசுத் தலைவர் மற்றும் துணைக் குடியரசுத் தலைவர் தேர்தல் சட்டம், 1952” என்ற பெயரில் சட்டமாக இயற்றப்பட்டன. இவ்விதிகளின் படி குடியரசுத் தலைவர் இந்திய நாடாளுமன்றத்தின் இரு அவைகளின் உறுப்பினர்கள் மற்றும் மாநில சட்டமன்றங்களின் உறுப்பினர்கள் அடங்கிய வாக்காளர் குழுவினால் (electoral college) தேர்ந்தெடுக்க்கப்பட்டார். இந்த தேர்தல் விகிதாச்சாரப் பிரதிநிதித்துவ (proportional representation) முறையில் நடத்தப்பட்டது.

புதிய தேர்தல் விதிகளின்படி மே 2, 1952ல் இந்தியாவின் முதல் குடியரசுத் தலைவர் தேர்தல் நடத்தப்பட்டது. முன்பு இந்திய தேசிய காங்கிரசு உறுப்பினராக இருந்த ராஜேந்திர பிரசாத் அனைத்து சாரருக்கும் ஏற்புடையவராக இருந்தார். பல எதிர்க்கட்சிகளும் அவரைத் தங்கள் வேட்பாளராக ஏற்றுக் கொண்டு போட்டி வேட்பாளர்களை நிறுத்தவில்லை. கட்சி சார்பற்ற வேட்பாளராகவே அவர் போட்டியிட்டார். இடதுசாரிக் கட்சிகளின் ஆதரவுடன் சுயேட்சையாகப் போட்டியிட்ட பம்பாய் மாநிலத்தைச் சேர்ந்த பொருளியல் அறிஞரும் முன்னாள் நாடாளுமன்ற உறுப்பினருமான முனைவர் கே. டி. ஷா, ராஜேந்திர பிரசாத்துக்கு முக்கிய போட்டியாளராக இருந்தார். லட்சுமண் கணேஷ் தட்டே என்ற சுயேட்சை வேட்பாளரை வலதுசாரி இந்து மகாசபா ஆதரித்தது. இவர்கள் தவிர மேலும் இரு சுயேட்சை வேட்பாளர்களும் போட்டியிட்டனர். மிகப்பெரும்பாலான கட்சிகளின் ஆதரவையும் மதிப்பையும் பெற்றிருந்த ராஜேந்திர பிரசாத் 83.8 % வாக்குகளுடன் எளிதில் வெற்றி பெற்றார்.

## முடிவுகள்
ஆதாரம்:

## மேற்கோள்கள்

பகுப்பு:1952 தேர்தல்கள்
பகுப்பு:இந்தியக் குடியரசுத் தலைவர் தேர்தல்கள்
மகட்பாற்காஞ்சி

தமிழில் தோன்றியுள்ள இலக்கியங்களில் காணப்படும் பொருள் அகத்திணை என்றும், புறத்திணை என்றும் பாகுபடுத்தப்பட்டுள்ளது. அகத்திணை மனத்திற்குத் தெரியும் ஆண்-பெண் உறவு பற்றியது. மறைவின்றி ஊரில் நடக்கும் நிகழ்ச்சிகள் புறத்திணை.

தொல்காப்பியம் புறத்திணையில் ஏழு பகுப்புகளை வைத்துள்ளது. அவற்றில் ஒன்று காஞ்சித்திணை. நிலையில்லாத உலகில் நிகழ்வனவற்றைக் கூறுவது காஞ்சித்திணை 

அதன் துறைகள் பலவற்றுள் மகட்பாற்காஞ்சி என்பது ஒன்று. 'நிகர்த்து மேல் வந்த வேந்தனொடு முதுகுடி மகட்பாடு அஞ்சிய மகட்பால்' என்று தொல்காப்பியம் அதனைக் குறிப்பிடுகிறது. அரசனுக்குப் பெண் தர அஞ்சும் முதுகுடியைப் பெருமைப்படுத்திக் கூறுவது மகட்பாற்காஞ்சி. 

மகட்பாற்காஞ்சி என்னும் துறைப் பாடல் புறநானூற்றுத் தொகுப்பில் 20 உள்ளன.  இது பொதுவியல் என்னும் பகுதியில் வரும் துறை. 

தொல்காப்பியம் இப் பொருள் மேல் வரும் பாடல்களைக் காஞ்சித்திணையில் அடக்கிக் காட்டுகிறது. புறப்பொருள் வெண்பாமாலை இலக்கணமும் தொல்காப்பிய வழியில் செல்கிறது.
* ஒப்பிட்டுக்கொள்வோம். மகள் மறுத்தல்
## புறநானூறு
*விரும்பிய வேந்தன் பெருஞ்சினத்தன். தந்தையும் பெண்ணைத் தரமாட்டான். தாய் ஊருக்குப் பகை உண்டாக்கும் இந்தப் பெண்ணை வளர்த்திருக்கிறாளே!  
*இவள் பாரி நாட்டுப் பனிச்சுனை போல அரியள். இவளை அமுக்கப்போவது யார்?  
*வேம்பு, ஆர், போந்தை அணிந்த வேந்தர் வரினும் மகளைத் தரமாட்டான்.  
*வேந்தர் நெஞ்சம் கொண்டு ஒளித்தாள்.  
*ஆனிரை மீட்கும் கரந்தை வீரனுக்கு என வரைந்து சொல்லிவைக்கப்பட்டிருந்தாள்.  
*இவளால் இந்த ஊர் யானை கலக்கிய குளம் போல் ஆகிவிடுமோ?  
*மயிலைக் கண்ணி பெருந்தோள் குறுமகள் யார் மகள்?  
*கடல் வணிகத்தால் செல்வம் மிக்க முசிறி அளவு பொருள் தரினும் பெண்ணைத் தரமாட்டான்.  
*காஞ்சிப் பனிமுறி சூடியவள்.  
*வந்தோர் பலரே வம்ப வேந்தர்.  
*இவள் நலன் ஊரைப் பாழாக்கும்.  
*அகுதை கூடல் நகரம் போல் கூந்தல் உடையவள்.  
*தாய் இவளைப் பெறாமல் இருந்தால் இந்த ஊருக்குத் துன்பமை இல்லையே.  
*மரத்தில் பற்றிய சிறு தீ போல இவள் ஊரைச் சுடுகிறாள்.  
*வேந்தர் இவளை ஆகத்துச் சுணங்கை அணைத்துக் கொள்ளாமல் விடமாட்டார்கள் போல் இருக்கிறதே!  
*கடல் கண்டு அன்ன படை சூழ்ந்திருக்கிறதே!  
*உறையூர் போன்ற செல்வம் தந்தாலும் இவளைத் தந்தை தரமாட்டான்.  
*வல்வில் தொல்குடி மன்ன்ன் மகள்.  
*வேல் வீரர் வெள்ளம் போல் குவிந்துள்ளனரே!  
*இவளால் ஊரே சுடுகாடாகிவிட்டது. 

## அடிக்குறிப்பு

பகுப்பு:தமிழ் இலக்கியம்
பகுப்பு:புறநானூற்றுத் துறைகள்
பெரமோன்

**பெரமோன்** (*pheromone*) என்பது பொதுவாக ஒரு உயிரினம் தன் இனத்தைச் சேர்ந்த மற்ற உயிரிகளுடன் தொடர்பு கொள்ளும் பொருட்டு சுற்றுப்புறத்தில் சுரக்கும் மணமுடைய வேதிப்பொருள் ஆகும். ஆனால் ஒரு உயிரினத்தின் ஃபெரமோன் மற்றொரு இன உயிரினத்தில் துலங்கல் உண்டாக்குவதும் அறியப்பட்டுள்ளது.

பெரமோன்கள் உண்டாக்கும் விளைவு உள்ளுணர்வால் ஏற்படுவதாகும். இது உயிரினம் கற்றறிந்து உண்டாவதில்லை. மனிதன் உள்ளிட்ட அனைத்து விலங்கினங்களிலும் பெரமோன்கள் காணப்பட்டாலும் பூச்சியினங்களிலேயே இது மிகப்பரவலாய்க் காணப்படுகிறது. பெரமோன்களைப் பற்றிய அறிவு வாசனைத் திரவியங்கள் தயாரித்தல், பூச்சிகளைக் கட்டுப்படுத்தல் போன்றவற்றில் பயன்படுத்தப்படுகிறது.

## பூச்சி பெரமோன்கள்

### எச்சரிக்கை பெரமோன்
எறும்புக் கூட்டத்தில் ஓர் எறும்பு தொந்தரவு செய்யப்பட்டால் அது எச்சரிக்கை  ஃபெரமோனை வெளியிடும். இதனால் ஈர்க்கப்படும் எறும்புகள் அவ்விடம் நோக்கி வந்து தொந்தரவைச் சரி செய்ய முயலும். இந்த ஃபெரமோன் மறைந்ததும் எறும்புகள் தங்கள் வேலைகளில் ஈடுபடத் துவங்கும்.

### பாதை பெரமோன்
சில எறும்புகள் உணவைக் கண்டுபிடித்து அதைக் கூட்டிற்கு எடுத்துவரும் போது வந்த பாதையில் பாதை  ஃபெரமோன்களை சுரக்கும். இதனால் கவரப்பட்ட மற்ற எறும்புகள் அதே பாதையில் சென்று உணவைக் கண்டுபிடித்துக் கூட்டிற்குக் கொண்டு வரும். அவையும் அதேபோல் வரும் வழியில் ஃபெரமோன்களைச் சுரக்கும். உணவு தீர்ந்ததும் எறும்புகள் ஃபெரமோன்களைச் சுரப்பதை நிறுத்தி விடும்.
அத்தோடு இந்த ஃபெரமோன்கள் எளிதில் ஆவியாகியும் விடும். எனவே எறும்புகள் குழம்புவதில்லை.

### அரசித் தேனீயின் கீழ்த்தாடை பெரமோன்
உண்மையைச் சொல்ல வேண்டுமென்றால் அரசித் தேனீ ஒரு முட்டை போடும் இயந்திரமே ஆகும். ஓர் உறைக்குள் இரு வாள்கள் இருக்க முடியாதது போல் ஒரு தேனீக் கூட்டில் இரு அரசிகள் இருக்க முடியாது. இதற்குக் காரணம் அரசித் தேனீ சுரக்கும் ஒரு வித ஃபெரமோன் ஆகும். இது அரசியின் கீழ்த்தாடையில் உள்ள சில சுரப்பிகளால் சுரக்கப்படுகின்றன.
இதன் விளைவுகளாவன:
* பணியாளர் தேனீக்களை தனக்கு உணவூட்ச் செய்தல்
* இன்னொரு அரசி அறை கட்டப்படாமல் தடுத்தல்
* பணியாளர்களில் அண்டகங்கள் உருவாகாமல் தடுத்தல்

### பால் ஈர்ப்பு பெரமோன்
பூச்சியினங்களில் பொதுவாக பெண் பூச்சிகளே பால் ஈர்ப்பு ஃபெரமோன்களை வெளிவிடுகின்றன. இவை வணிகரீதியாகத் தயாரிக்கப்பட்டு பூச்சிப் பொறிகளாகப் பயன்படுத்தப்படுகின்றன.

## தாவர பெரமோன்கள்
தாவர பெரமோன்களும் அறியப்பட்டுள்ளன. பூச்சிகளால் மகரந்தச் சேர்க்கை நிகழ்த்தும் ஆர்க்கிடுகள் ஆண் பூச்சியைக் கவர பெண் பூச்சியின் மணத்தை வெளியிடுகின்றன.

## பாலூட்டி பெரமோன்கள்
### எல்லை பெரமோன்கள்
வயது வந்த ஆண் நாய்கள் காலைத் தூக்கிக் கம்பத்தில் சிறுநீர் கழிப்பதைப் பார்த்திருக்கலாம். இது மற்ற ஆண் நாய்களுக்குத் தனது எல்லையைத் தெரிவிப்பதற்கான ஃபெரமோன் வெளியீடு ஆகும்.

### மனித பெரமோன்கள்
மனிதர்களிலும் ஃபெரமோன்கள் சுரக்கப்படுகின்றன. விடுதியில் ஒன்றாகத் தங்கியிருக்கும் பெண்களுக்கு மாத விலக்கு ஒரே நேரத்தில் உண்டாவது அறியப்பட்டுள்ளது. இது ஃபெரமேனா் விளைவே என்றறியப்பட்டு உள்ளது. இந்த ஃபெரமோன்கள் அக்குளில் இருந்து சுரக்கப்படுகின்றன.

ஒரு ஆண் பெண்களைக் கவர்வதிலும் ஃபெரமோன்கள் முக்கியப் பங்கு வகிக்கின்றன. இந்த அடிப்படையில் பல வாசனைத் திரவியங்கள் வெளியிடப்படுகின்றன.

## மேற்கோள்கள்


பகுப்பு:உட்சுரப்பியல்
காஞ்சித் திணை

**காஞ்சித் திணை** தொல்காப்பியர் நோக்கில் புறத்திணைப் பகுதியில் வரும் 7 திணைகளில் ஒன்று. இது அகத்திணையில் வரும் 7 திணைகளில் ஒன்றாகிய பெருந்திணையின் புறப்பகுதியாகும். (தொல்காப்பியம் 1023)

இது வாழ்க்கைப் பாங்கில் பல வகைகளில் சிறப்பு மிக்கது. உலகின் நிகழ்வுகள் நிலையில்லாதவை. இந்த நிலையில்லாத உலகில் நிலைபேறுடைய புகழை நாடிச் செயல்படும் நிகழ்ச்சிகளைக் கூறுவது காஞ்சித்திணை. (தொல்காப்பியம் 1024)

புறப்பொருள் வெண்பாமாலை என்னும் கி.பி. ஏழாம் நூற்றாண்டு நூல் இதனை வேறுவகையில் பாகுபடுத்திக் கூறியுள்ளது. 
* போர் முறையில் காஞ்சித்திணை என்பது தன் நாட்டைத் தாக்கிய வேந்தனிடமிருந்து தன்னை விடுவித்துகொள்ளப் போராடுவது. (புறப்பொருள் வெண்பாமாலை 61)
* வாழ்க்கை முறையில் காஞ்சித்திணை என்பது மூதுரை, முதுமொழிக் காஞ்சி, வாழ்க்கை நிலையாமை, பொருண்மொழிக் காஞ்சி, புத்தேள்(தேவர்) உலகம், காடுவாழ்த்து - என்று ஆறு துறைகளைக் கொண்டது. (புறப்பொருள் வெண்பாமாலை 268)

நாட்டின் மேல் படையெடுத்து வரும் வஞ்சிமலர் சூடிய வீரர்களை காஞ்சித்திணை வீரர்கள் நாட்டு எல்லையில் தடுத்து நிறுத்துவர். இவ்வீரர்கள் காஞ்சிப் பூமாலையை’ சூடிச்செல்வர்.

: வெட்சி நிரை கவர்தல்; மீட்டல் கரந்தையாம்
: வட்கார் மேல் செல்வது வஞ்சி ; **உட்காது**
: **எதிர்ஊன்றல் காஞ்சி** ; எயில்காத்தல் நொச்சி
: அது வளைத்தல் ஆகும் உழிஞை - அதிரப்
: பொருவது தும்பையாம் ; போர்க்களத்து மிக்கோர்
: செரு வென்றது வாகையாம்

புறத்திணைகளின் செய்திகளை கூறும் இந்தப் பழம்பாடல் மூலம் இத்திணையை விளக்கலாம்.

பகுப்பு:தமிழர் போரியல்
பகுப்பு:சங்க இலக்கியம்
பகுப்பு:புறப்பொருள் திணைகள்
இராவண்ணன்

**இராவண்ணன்** சுஜீத்ஜி அவர்களின் ஒரு இசைத் தட்டு ஆகும்.  இந்த இசைத் தட்டு 2011 இல் வெளிவந்தது.  இதில் 15 பாடல்கள் உள்ளன.  பெரும்பான்மையான பாடல்கள் சொல்லிசையா அமைந்துள்ளன. 

## பாடல்கள்
* கலை
* முத்தம்
* விழியில் விழுந்தாள்
* காற்றுன்னை
* தாய் மொழி
* கண்கள் மூடினேன்
* வானம் தாண்டி
* எல்லாம் காசு
* என்னை மறந்து (தண்ணியடிக்கேல)
* கடவுள்
* கோழை 
* இராவண்ணன்
* புது யுகம்
* லண்டன் வந்தன்
* குழலூதி

## வெளி இணைப்புகள்
* வலைத்தளம் 
* கோழை பாடல்
பகுப்பு:தமிழ் சொல்லிசை இசைத் தொகுப்புக்கள்
பகுப்பு:2011 தமிழ் இசைத் தொகுப்புக்கள்
பகுப்பு:ஐக்கிய இராச்சியத் தமிழ் இசைத் தொகுப்புக்கள்
வம்போ பூங்கா

**வம்போ பூங்கா** (Whampoa Garden) **வம்போ பூங்கா குடியிருப்புத் தொகுதி** என்பது ஹொங்கொங், கவுலூன் நகர மாவட்டம், கவுலூன் பகுதியில் ஹொங் ஹாம் நகரில் கட்டப்பட்ட ஒரு மிகப் பெரிய மக்கள் குடியிருப்புத் தொகுதியாகும். இது ஒரு தனியார் குடியிருப்புத் தொகுதியாகும். இந்த தனியார் குடியிருப்புத் தொகுதி "ஹச்சிசன் வம்போ வரையறுக்கப்பட்ட நிறுவனம்" ஊடாக கட்டப்பட்டது ஆகும்.

இந்த வீட்டுக் குடியிருப்புத் தொகுதிகளின் நடுவே ஒரு கப்பல் வடிவ குடியிருப்புத் தொகுதியும் ஒன்று உள்ளது.  

## மேலதிக விளக்கம்
இது முன்னாள் "வம்போ" எனும் பெயரில் கப்பல் கட்டுமிடமாக இருந்த இடமாகும். இந்த குடியிருப்புத் தொகுதிகளின் கட்டுமாணப் பணி 1991 ஆம் ஆண்டு நிறைவு பெற்றது. இந்த "வம்போ பூங்கா" குடியிருப்புத் தொகுதிகள் 12 வளாகங்களைக் கொண்டுள்ளது. இந்த 12 வளாகங்களுக்குள்ளும் 88 குடியிருப்புக் கட்டடங்களைக் கொண்டுள்ளன. அவை குடியிருப்புத் தொகுதிகளாகவும், வணிகக் கட்டடங்களாகவும் உள்ளன. இந்த வீட்டுத் தொகுதிகளில் மட்டும் கிட்டத்தட்ட 50,000 ஆயிரம் மக்கள் வசிப்பதாக கணிப்பிடப்பட்டுள்ளது.

இந்த குடியிருப்பு வளாகங்களுக்குள் உள்ளோருக்கான அனைத்து வசதிகளும் உள்ளன. அதாவது வணிகக் கட்டடங்கள், பூங்கா, பேருந்து மற்றும் பொது போக்குவரத்து வாகனங்கள் நிறுத்தகம், திரையரங்கு, உணவகங்கள், ஆரம்ப பாடசாலைகள், பாரிய குடியிருப்பாளர் வாகனத் தரிப்பிடம் போன்றனவும் உள்ளடக்கம்.

இந்த குடியிருப்புத் தொகுதிகள் 12 லும், உள்ள 88 கட்டடங்களிலும் உள்ள வீடுகளில் எண்ணிக்கை 10,519 ஆகும். ஒவ்வொன்றும் 350 முதல் 1,110 சதுர அடிகளைக் கொண்ட வீடுகளாகும்.

## வெளியிணைப்புகள்

* The location of Whampoa Garden, Hung Hom, Hong kong 
* Whampoa World

பகுப்பு:ஹொங்கொங் தனியார் குடியிருப்புத் தொகுதிகள்
பகுப்பு:கவுலூன் நகர மாவட்டம்
வம்போ கப்பல் கட்டடம்

**வம்போ கப்பல் கட்டடம்** என்பது கப்பல் வடிவில் கட்டப்பட்ட ஒரு மக்கள் குடியிருப்பு மற்றும் வணிகக் கட்டடமாகும். இது ஹொங்கொங், கவுலூன் நகர மாவட்டம், கவுலூன் பகுதியில் ஹொங் ஹாம் நகரில் வம்போ பூங்கா எனும் பெயரில் கட்டப்பட்ட ஒரு மிகப் பெரிய மக்கள் குடியிருப்புத் தொகுதிகளின் நடுவே உள்ளது . இது  "ஹச்சிசன் வம்போ வரையறுக்கப்பட்ட நிறுவனம்" ஊடாக கட்டப்பட்டது ஆகும். இக்கட்டடத்தில் பெரும் பகுதி வணிக கடைக்களாகவே உள்ளன.

## வரலாறு
இந்த கட்டடம் 1991 இல் கட்டி முடிக்கப்பட்டது. முன்னாள் இப்பகுதி கப்பல் கட்டுமிடங்களாக இருந்ததன் நினைவாக வம்போ பூங்கா மக்கள் குடியிருப்புத் தொகுதிகளின் நடுவே இக்கட்டடம் கட்டப்பட்டுள்ளது. 

## வெளியிணைப்புகள்

* The location of Whampoa Garden 
* Whampoa World
* வம்போ பூங்கா

பகுப்பு:ஹொங்கொங் தனியார் குடியிருப்புத் தொகுதிகள்
பகுப்பு:கவுலூன் நகர மாவட்டம்
ஹொங் ஹாம்

**ஹொங் ஹாம்** (Hung Hom) என்பது ஹொங்கொங்கின் என்பது கவுலூன் நகர மாவட்டம், கவுலூன் பகுதியில் உள்ள ஒரு நகரம். இது சிம் சா சுயி நகரத்துக்கு அருகில் உள்ளது. ஹொங் ஹாம் நகரம் மிகுதியான மக்கள் குடியிருப்புத் தொகுதிகளைக் கொண்ட ஒரு நகரம். அத்துடன் வணிகம் மற்றும் தொழில் மையங்களையும் கொண்டுள்ளது. இந்த நகரின் தெற்காக விக்டோரியா துறைமுகம் உள்ளது. அத்துடன் ஹொங் ஹாம் குடா பகுதி ஹொங்கொங்கின் நிலமீட்பு கட்டுமானப் பணியின் ஒரு பகுதியும் ஆகும்.

## மக்கள்
ஹொங் ஹாம் நகரம் யப்பானியர் செறிந்து வாழும் ஒரு இடமாகும். அத்துடன் கொரியர்கள், பாக்கிச்சுத்தானியர்கள், இந்தியர்கள் கூடுதலாக வாழும் பகுதிகளில் இதுவும் ஒன்று ஆகும்.

பகுப்பு:கவுலூன் நகர மாவட்டம்
குடிப் பூ

சங்ககாலத்தில் சிற்றூர் மக்கள் பல குடும்பங்கள் ஒன்று சேர்ந்து கூட்டம் கூட்டமாக வாழ்ந்துவந்தனர். அவர்களில் பெரும்பாலோர் ஒரே குடியைச் சேர்ந்த மக்கள். இந்தக் குடியினருக்குத் தனித்தனி அடையாளப் பூக்கள் இருந்தன. அவற்றை அக் குடியைச் சேர்ந்த ஆடவர் தம் தலையில் சூடிக்கொண்டனர். பூவின் அகர வரிசையில் அக்குடியைச் சேர்ந்த மக்களை இங்குத் தொகுத்துக் காணலாம்.

## [[மூவேந்தர் குடிப் பூ|மூவேந்தர் குடிப்பூ]]
* ஆர் (ஆத்தி) - சோழர்
* குல்லை - வடுகர் பெருமகன் கட்டி (குறுந்தொகை 11)
* போந்தை (பனை) - சேரர்
**பனங்குருத்து மாலைகளைத் தலையில் சூடிக்கொண்டனர்.
* வேம்பு - பாண்டியர்

## அடிக்குறிப்பு

பகுப்பு:சங்க காலச் சமூகம்
கணினியியல் தமிழ் நூல்களின் பட்டியல் (இலங்கை)

இலங்கை எழுத்தாளர்களினால் எழுதி வெளியிடப்பட்ட கணனியியல்  நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
## ஆண்டுகள் 1991 - 2000
### ஆண்டு 2000
* *தமிழ் மூலம் MS WORD 2000*. - றமணன் (இயற்பெயர் எஸ். ஏ. ஞானேஸ்வரன்) 1ம் பதிப்பு: ஏப்ரல் 2000
## ஆண்டுகள் 2001 - 2010
### ஆண்டு 2002
* *தமிழ் மூலம் Access XP (2002)* - றமணன் (இயற்பெயர்: எஸ். ஏ. ஞானேஸ்வரன்). 1வது பதிப்பு, ஆடி 2002.

## ஆண்டு குறிப்பிடப்படாதவை
## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) , , .
* இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன்,  , , , , , , , , , 
* இவர்கள் நம்மவர்கள் பாகம் 01 முதல் 05 வரை  - பீ. எம். புன்னியாமீன், , , , , 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* பயனர்களால் பார்க்கப்படும் நூல்கள்

பகுப்பு:இலங்கைத் தமிழ் நூற்பட்டியல்கள்
ஹொங் ஹாம் குடா

**ஹொங் ஹாம் குடா** (Hung Hom Bay) என்பது ஹொங்கொங், கவுலூன் பகுதியில் ஹொங் ஹாம் நகரத்தை அண்டியிருக்கும் (இருந்த) ஒரு குடாவாகும். இது ஹொங்கொங்கின் இயற்கை துறைமுகங்களில் ஒன்றான விக்டோரியா துறைமுகம் கடலோடு இணைந்தப் பகுதியாகும்.

## வரலாறு
பிரித்தானியர் ஹொங்கொங்கை கைப்பற்றியக் காலமான 1850 ஆம் ஆண்டு முதலே இந்த குடா கடல் பரப்பு, பலமுறை கடலை நிரப்பி நிலம் மீட்பு திட்டங்களுக்கு உள்ளானது. 1996 ஆண்டு காலவரையில் இந்த குடாப் பகுதி கிட்டத்தட்ட மறைந்த நிலையை அடைந்தது. இந்த குடா கடல் பரப்போரமாக இருந்த பாறைகள் மலைக்குன்றுகள் போன்றனவும் தரைமட்டமாக்கப்பட்டு உருவான பகுதிகளே தற்போது சிம் சா சுயி கிழக்கு மற்றும் ஹொங் ஹாம் எம்டிஆர் தொடருந்தகம் அமைக்கப்பட்டிருக்கும் இடம் போன்றவைகளாகும்.

தற்போது மீதமுள்ள குடா பகுதியும் தொடர்ந்து மேற்கொள்ளப்பட்டு வரும் கட்டட நிர்மாணப் பணிகளுக்காக நிரப்பப்பட்டு வருகிறது. 

பகுப்பு:ஹொங்கொங்கில் உள்ள குடாக்கள்
பகுப்பு:கவுலூன்
பகுப்பு:விக்டோரியா துறைமுகம்
இந்திய வாக்காளர் குழு

**[[இந்தியா]]வின் வாக்காளர் குழு** (*Indian electoral college*) என்பது இந்தியாவின் குடியரசுத் தலைவரை தேர்ந்தெடுக்க மாநிலங்களின் சட்டமன்ற உறுப்பினர்களுக்கும் மக்களவை, மாநிலங்களவை உறுப்பினர்களுக்கும் இந்திய அரசியலமைப்புச் சட்டம் 55(2) பிரிவு வழங்கியுள்ள உரிமைகளில் ஒன்றாகும்.
## பதிவு:
வாக்காளர் குழுவில் இடம் பெற்றுள்ளவர்கள்:
* மக்களவையின் *தேர்ந்தெடுக்கப்பட்ட* உறுப்பினர்கள் (இந்திய நாடாளுமன்றத்தின் கீழவை);
* மாநிலங்களவையின் *தேர்ந்தெடுக்கப்பட்ட* உறுப்பினர்கள் (இந்திய நாடாளுமன்றத்தின் மேலவை);
* அனைத்து மாநிலங்களின்  சட்டப் பேரவையின் தேர்ந்தெடுக்கப்பட்ட உறுப்பினர்கள்; மற்றும்
* சட்டப்பேரவை கொண்டுள்ள ஒவ்வொரு ஒன்றிய ஆட்சிப்பகுதியின் (காட்டாக, தில்லி, புதுச்சேரி )தேர்ந்தெடுக்கப்பட்ட உறுப்பினர்கள் 
குறிப்பு: நியமிக்கப்பட்ட உறுப்பினர்களுக்கு வாக்குரிமை இல்லை.

*இந்தியக் குடியரசுத் தலைவர் தேர்தல் மாநிலங்களைப் பொறுத்தவரை ஓர் சார்பாற்றம் வீதத் தெரிவாண்மை ஆகும்.

ஒரு குறிப்பிட்ட மாநில சட்டமன்ற உறுப்பினரின் வாக்குக்கு வாக்காளர் குழுவில் அதிக்கப்படும் மதிப்பு = மாநிலத்தின் மக்கள்தொகை / (தேர்ந்தெடுக்கப்பட்ட உறுப்பினர்களின் எண்ணிக்கை X 1000)

அதாவது ஒவ்வொரு சட்டமன்ற உறுப்பினருக்கும் உள்ள வாக்கு மதிப்பு அவர் எத்தனை ஆயிரம் வாக்காளர்களின் சார்பாக உள்ளார் என்பதாகும். இவ்வகையாக அனைத்து மக்களும் மறைமுகமாக குடியரசுத் தலைவரைத் தேர்ந்தெடுக்கின்றனர்.

குடியரசுத்தலைவரை தேர்ந்தெடுக்க கீழ்கண்டவாறு ஒவ்வொரு மாநிலங்களுக்கு வாக்குகளும் வாக்காளர்களும் பிரிக்கப்பட்டுள்ளது.

(*) *அரசியலமைப்பு (சம்மு & காசுமீரில் பயன்பாடு ) ஆணை*

* மொத்த நாடாளுமன்ற உறுப்பினர்கள்- மக்களவை (543) + மாநிலங்களவை (233) = 776

ஒரு நாடாளுமன்ற உறுப்பினரின் வாக்கின் மதிப்பு = சட்டமன்ற உறுப்பினர்களின் வாக்குகளின் மொத்த மதிப்பு / நாடாளுமன்ற உறுப்பினர்களின் எண்ணிக்கை.
:ஒவ்வொரு வாக்கின் மதிப்பு = 549474/776 = 708
:நாடாளுமன்றத்திற்கான மொத்த வாக்குகளின் மதிப்பு = 549408
* மொத்த வாக்காளர்கள் = சட்டமன்ற + நாடாளுமன்ற உறுப்பினர்கள் = 4896
* மொத்த வாக்குகளின் எண்ணிக்கை =1098882

## மூலம்

பகுப்பு:இந்தியத் தேர்தல்கள்
நூலகவியல் தமிழ் நூல்களின் பட்டியல் (இலங்கை)

இலங்கை எழுத்தாளர்களினால் எழுதி வெளியிடப்பட்ட நூலகவியல், தகவல் விஞ்ஞானம் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினைப் பிரதானப் படுத்தியே தொகுக்கப்பட்டுள்ளது.
### 1989
* *நூற்பகுப்பாக்கம்: நூலகர்களுக்கான கைநூல்* - வே. இ. பாக்கியநாதன். 1ம் பதிப்பு: ஜூலை 1986,  2ம் பதிப்பு: ஆகஸ்ட் 1989
*  *கிராம நூலகப் பொறுப்பாளர்களுக்கான வழிகாட்டி* - என். செல்வராஜா. புங்குடுதீவு: முத்தமிழ் நிதிய வெளியீடு, சர்வோதயம், 1வது பதிப்பு: 1989
* *நூலகப் பயிற்சியாளர் கைநூல்* -  என். செல்வராஜா, திருகோணமலை: நகராட்சி மன்றம், 1வது பதிப்பு: நவம்பர் 1989

### 1990
* *சனசமூக நிலையங்களுக்கான கைநூல்* - என். செல்வராஜா,  யாழ்ப்பாணம்: யாழ் மாவட்ட சனசமூக நிலைய சம்மேளனம், 1வது பதிப்பு: ஏப்ரல் 1990
*  *நூலக அபிவிருத்திக் கருத்தரங்கு, ஏப்ரல் 6-8, 1990: நூலகர்களுக்கான வழிகாட்டி* - என். செல்வராஜா, கண்டி: தோட்டப் பிரதேசங்களுக்கான கூட்டுச் செயலகம், 1வது பதிப்பு: 1990

## 1991 - 2000
## 2001 - 2010
* *நூலக தகவல் அறிவியல் ஆய்வுக் கோவை*, அருளாநந்தம் சிறீகாந்தலட்சுமி, சேமமடு பதிப்பகம், கொழும்பு, 2008.
* *நூலகர் கைநூல்: சிறுவர், பாடசாலை, கிராமிய நூலகர்களுக்கு*, என். செல்வராஜா, குமரன் புத்தக இல்லம், கொழும்பு, 2008.
* *நூலகப் பட்டியலாக்கம்: ஓர் அறிமுகம்*, பைரூஸ், எம். பீ. எம்., பதிப்பாசிரியர்: யோகேஸ்வரி சண்முகசுந்தரம், குமரன் புத்தக இல்லம், கொழும்பு, 2009.
* *யாழ்ப்பாண நூலகம் அதன் சாம்பலிலிருந்து எழுகின்றது* - வி. எஸ். துரைராஜா (ஆங்கில மூலம்), காவலூர் ராசதுரை (தமிழாக்கம்). தமிழ்நாடு: மித்ர ஆர்ட்ஸ் அன்ட் கிரியேஷன்ஸ், 1வது பதிப்பு: ஏப்ரல் 2009. 

## ஆண்டு குறிப்பிடப்படாதவை
## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) , , .
* இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன்,  , , , , , , , , , 
* இவர்கள் நம்மவர்கள் பாகம் 01 முதல் 05 வரை  - பீ. எம். புன்னியாமீன், , , , , 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* பயனர்களால் பார்க்கப்படும் நூல்கள்

பகுப்பு:இலங்கைத் தமிழ் நூற்பட்டியல்கள்
பகுப்பு:நூலகவியல் தமிழ் நூல்கள்
கோவை புலியகுளம் விநாயகர் கோவில்

**புலியகுளம் முந்தி விநாயகர் கோவில்** (*Puliakulam Munthi Vinayagar Temple*), இந்தியாவின் தமிழ்நாட்டிலுள்ள கோவை, புலியகுளம் பகுதியில் 1982-ஆம் ஆண்டில் தேவேந்திர குல அறக்கட்டளையால் நிறுவப்பட்டது. அருள்மிகு முந்தி விநாயகர் கோயில் என்றும் அழைக்கப்படுகிறது. இந்தக் கோவில் புலியகுளம் மாரியம்மன் கோவிலைச் சேர்ந்த துணைக் கோவிலாகும்.
இங்கு வீற்றிருக்கும் மூலவர் முந்தி விநாயகர் சிலை 19 அடி உயரத்தில் 190 டன் எடை கொண்டது. இது ஆசிய கண்டத்திலேயே மிகப் பெரிய கருங்கற்சிலைகளில் ஒன்றாகும். இது 1998-ஆம் ஆண்டில் நிறுவப்பட்டது.

## மேற்கோள்கள்

*புளியங்குளம் கோவில் கட்டுமான புகைப்படம்,ஆவணங்கள்
*தினமலர் செய்தி
*கல்வெட்டு

## வெளி இணைப்புகள்
* புளியங்குளம் தேவேந்திரர் அறக்கட்டளை சோழியர்  
* படிமம்
* ஸ்ரீ முந்தி விநாயகர்
* Biggest Ganesha
* Biggest Ganesha Idol in PULIAKULAM, COIMBATORE

பகுப்பு:கோயம்புத்தூர் மாவட்டத்திலுள்ள பிள்ளையார் கோயில்கள்
ஹொங்கொங்கின் காலக்கோடு

**[[ஹொங்கொங்]] [[ஹொங்கொங் வரலாறு|வரலாற்றின்]]** காலக்கோடு.

## சீனப் பேரரசு ஆட்சியின் கீழ்

## பிரித்தானிய குடியேற்றம்

### பிரித்தானிய அரசின் குடியேற்ற நாடு

## மேற்கோள்கள்
 

## வெளியிணைப்புகள்
*Hong Kong Timeline at Mtholyoke 

பகுப்பு:ஹொங்கொங் வரலாறு
பகுப்பு:காலக்கோடுகள்
ஹொங்கொங் வரலாறு

ஹொங்கொங் வரலாற்று ரீதியாக சீனாவின் தென் கடலோரத்தில் புவியியல் அமைவிடமாக அமைந்துள்ளது. இந்த நிலப்பரப்பில் ஆயிரக் கணக்கான ஆண்டுகளுக்கு முன்பே மக்கள் குடியிருப்புகள் இருந்துள்ளன என தொல்பொருளாய்வுகள் கூறுகின்றன. இருப்பினும் சீனப் பேரரசிடம் இருந்து பிரித்தானியர் ஹொங்கொங்கை கைப்பற்றி அவர்கள் கட்டுப்பாட்டுக்கு வரும் வரை, இப்பகுதிகளில் மக்கள் வசித்தது தொடர்பான எந்த எழுத்தாவணங்களும் இருக்கவில்லை. பிரித்தானியர் ஹொங்கொங்கை கைப்பற்றும் போது அதன் கரையோரப் பகுதிகளில் சில மீனவக் குடில்களும், உப்பு வயல்களும் மட்டுமே இருந்தன.

## வெளியிணைப்புகள்

* Hong Kong Museum of History website 
* A speech script on history of Hong Kong 
* Bibliography of Hong Kong Archaeology on the University of Hong Kong website 
* "Story of the Stanford family and the effect of the fall of Hong Kong in 1941."
* Basic Law Drafting History Online -University of Hong Kong Libraries, Digital Initiatives
* Historical Laws of Hong Kong Online  – University of Hong Kong Libraries, Digital Initiatives
* Sidney C. H. Cheung, Martyrs, Mystery and Memory Behind the Colonial Shift  – Anti-British resistance movement in 1899
* Dr Howard M Scott "Images of Hong Kong – Journal"
* Historical and statistical abstract of the colony of Hongkong (1907)

## மேற்கோள்கள்

பகுப்பு:ஹொங்கொங் வரலாறு
அரசறிவியல் - தமிழ் நூல்களின் பட்டியல் (இலங்கை)

இலங்கை எழுத்தாளர்களினால் எழுதி வெளியிடப்பட்ட அரசறிவியல்  தமிழ் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
## ஆண்டுகள் 1951 - 1960

## ஆண்டுகள் 1961 - 1970
## ஆண்டுகள் 1971 - 1980
## ஆண்டுகள் 1981 - 1990
### ஆண்டு 1990
* **அரசறிவியல் மூலதத்துவங்கள் (பகுதி 01)** - பீ. எம். புன்னியாமீன். 1வது பதிப்பு, ஆகஸ்ட் 1990
* **அரசறிவியல் மூலதத்துவங்கள் (பகுதி 02).** பீ. எம். புன்னியாமீன் 1வது பதிப்பு, செப்டெம்பர் 1990.

## ஆண்டுகள் 1991 - 2000
### ஆண்டு 1992
* **அரசறிவியல் கோட்பாடுகள்.** பீ. எம். புன்னியாமீன் 1வது பதிப்பு: நவம்பர் 1992.

## 2001 - 2010
### 2001
* **சர்வதேச உறவுகள் பற்றிய இஸ்லாமிய கோட்பாடு.** அப்துல் ஹமீத், அ. அபூ சுலைமான். 1வது பதிப்பு, ஜனவரி 2001. .
* **சுயநிர்ணயம் பற்றி** - இமயவரம்பன். (புதியபூமி வெளியீட்டகம்)  1வது பதிப்பு, மே 2001. 

### ஆண்டு 2003
* **அரசறிவியல்**. பீ. எம். புன்னியாமீன் (சிந்தனை வட்டம்) 1வது பதிப்பு: நவம்பர் 2003.
### ஆண்டு 2005
* **பேரினவாதத்தின் அழிவே இலங்கையின் விடிவு** - வ. திருநாவக்கரசு. (நவசமசமாஜக் கட்சி, nssp@visual.lk) 1வது பதிப்பு: நவம்பர் 2005.

### ஆண்டு 2006
* **இஸ்லாமிய உலகும் சவால்களும்** - எஸ். எச். மௌலானா. (மிலேனியம் கல்வி ஸ்தாபனம்), 1வது பதிப்பு, 2006. 
* **மலையகம்: சமகால அரசியல் - அரசியல் தீர்வு** - அ.லோறன்ஸ். (மலையகம் வெளியீட்டகம்) 1வது பதிப்பு, 2006

### ஆண்டு 2007
* **தேசிய இனப்பிரச்சினையில் ஏகாதிபத்தியங்களின் சதி** - சபா நாவலன். 1வது பதிப்பு: 2007

## ஆண்டு குறிப்பிடப்படாதவை
* **இலங்கை அரசியல் மாற்றங்கள்;** - பொன்.சக்திவேல் (தொகுப்பாசிரியர்). 
* **இலங்கை நாட்டைக் கட்டி எழுப்புதல்;** - ஞானா முனசிங்க (தொகுப்பாசிரியர்).  .
## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) , , .
* இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன்,  , , , , , , , , , 
* இவர்கள் நம்மவர்கள் பாகம் 01 முதல் 05 வரை  - பீ. எம். புன்னியாமீன், , , , , 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* **பயனர்களால் பார்க்கப்படும் நூல்கள்**

பகுப்பு:இலங்கைத் தமிழ் நூற்பட்டியல்கள்
சிங்கள மொழியியல் பற்றிய இலங்கைத் தமிழ் நூல்களின் பட்டியல்

இலங்கை எழுத்தாளர்களினால் எழுதி வெளியிடப்பட்ட சிங்களம் மொழியியல் தமிழ் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
## ஆண்டுகள் 1951 - 1960
### ஆண்டு 1952
* **தமிழ் சிங்கள சம சொற்கள்: முதலாம் பாகம்** - உணவட்டுனே சுவாமி குணரத்ன, 1ம் பதிப்பு: மே 1952.

## ஆண்டுகள் 1961 - 1970
## ஆண்டுகள் 1971 - 1980
## ஆண்டுகள் 1981 - 1990
## ஆண்டுகள் 1991 - 2000
## ஆண்டுகள் 2001 - 2010
## ஆண்டு குறிப்பிடப்படாதவை
## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* பயனர்களால் பார்க்கப்படும் நூல்கள்

பகுப்பு:இலங்கைத் தமிழ் நூற்பட்டியல்கள்
சிங்கள இலக்கியம் தொடர்பான தமிழ் நூல்களின் பட்டியல்

இலங்கை எழுத்தாளர்களினால் எழுதி வெளியிடப்பட்ட சிங்கள இலக்கியம் தொடர்பான தமிழ் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
## ஆண்டுகள் 1991 - 2000
### ஆண்டு 1994
* *வலை: சிங்களச் சிறுகதைகள்* - மடுளுகிரியே விஜேரத்ன. 1வது பதிப்பு: ஒக்டோபர் 1994. (கொழும்பு: லங்கா பப்ளிஷிங் ஹவுஸ் ), .

## ஆண்டுகள் 2001 - 2010
### ஆண்டு 2004
* *சொர்க்கம்*. - சேபாலி மாயாதுன்ன (சிங்கள மூலம்), மடுளுகிரியே விஜேரத்ன (தமிழாக்கம்). (எஸ். கொடகே சகோதரர்கள்), 1வது பதிப்பு: ஏப்ரல் 2004. 

### ஆண்டு 2006
* *நம் அயலவர்: சமகாலச் சிங்களச் சிறுகதைகள்* - எம். ஏ. நுஃமான், காமன் விக்ரம கமகே (பதிப்பாசிரியர்கள்). தெகிவளை: முச்சக்கரவண்டி வெளியீட்டகம் 1வது பதிப்பு: 2006  
### ஆண்டு 2007
* *உழைப்பால் உயர்ந்தவர்கள்*. - பந்துபால குருகே (சிங்கள மூலம்), இரா. சடகோபன் (தமிழாக்கம்). 1வது பதிப்பு, ஆகஸ்ட் 2007. .

## ஆண்டு குறிப்பிடப்படாதவை
## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) , , .
* இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன்,  , , , , , , , , , 
* இவர்கள் நம்மவர்கள் பாகம் 01 முதல் 05 வரை  - பீ. எம். புன்னியாமீன், , , , , 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* **பயனர்களால் பார்க்கப்படும் நூல்கள்**


பகுப்பு:இலங்கைத் தமிழ் நூற்பட்டியல்கள்
பகுப்பு:சிங்களம்
ஈழத்து தமிழ் இலக்கிய ஆய்வு நூல்கள்

இலங்கை எழுத்தாளர்களினால் எழுதி வெளியிடப்பட்ட தமிழ் இலக்கிய ஆய்வு நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
## ஆண்டுகள் 1801 - 1900
* *[[அபிதானகோசம்]]* - யாழ்ப்பாணம், ஆ. முத்துத்தம்பிப்பிள்ளை (1858-1917)

## ஆண்டுகள் 1901 - 1950
## ஆண்டுகள் 2001 - 2010
### ஆண்டு 2006
* *சிதறிய என் சிந்தனை முத்துகள்* - ஆர். ஜோசப் ஜெயகாந்தன்: கொழும்பு. 
* *திருக்காவலூர்க் கலம்பகம், ஓர் ஆய்வு* – ஆர். ஜோசப் ஜெயகாந்தன்: கொழும்பு  2006, 
* *நளவெண்பா* - புகழேந்திப் புலவர் (மூலம்), யாழ்ப்பாணம்: துர்க்காதுரந்தரி சிவத்தமிழ்ச்செல்வி தங்கம்மா அப்பாகுட்டி அவர்களின் பிறந்தநாள் அறநிதியம், 1வது பதிப்பு: ஜனவரி 2006

## ஆண்டு குறிப்பிடப்படாதவை
## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) , , .
* இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன்,  , , , , , , , , , 
* இவர்கள் நம்மவர்கள் பாகம் 01 முதல் 05 வரை  - பீ. எம். புன்னியாமீன், , , , , 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* **பயனர்களால் பார்க்கப்படும் நூல்கள்**


பகுப்பு:இலங்கைத் தமிழ் நூற்பட்டியல்கள்
விளையாட்டு - தமிழ் நூல்களின் பட்டியல் (இலங்கை)

இலங்கை எழுத்தாளர்களினால் தமிழ் மொழிமூலம் எழுதி வெளியிடப்பட்ட  விளையாட்டு நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
## ஆண்டுகள் 1951 - 1960
## ஆண்டுகள் 1961 - 1970
## ஆண்டுகள் 1971 - 1980
## ஆண்டுகள் 1981 - 1990
## ஆண்டுகள் 1991 - 2000
### ஆண்டு 1999
* பதின்மூன்றாவது ஆசிய விளையாட்டுப் போட்டி: பொது அறிவுக்கான 75 கேள்வி பதில் (*பொன். சக்திவேல் (தொகுப்பாசிரியர்). 1வது பதிப்பு: 1999*)

## ஆண்டுகள் 2001 - 2010
### ஆண்டு 2001
* சுகாதாரமும் உடற்கல்வியும்: வினா-விடை தரம் 10,11 (*ஏ. என். யோசேப், எம். எஸ். ஏ. ஒஸ்வேல்ட். தென்றல் பப்ளிக்கேஷன்ஸ், 2வது பதிப்பு: ஓகஸ்ட் 2003, 1வது பதிப்பு: ஆகஸ்ட் 2001*)
### ஆண்டு 2004
* சிறு விளையாட்டுக்களும், குழு விளையாட்டுக்களும். (*சீ.எம்.தௌபீக். (தர்காநகர் தேசிய கல்வியியற் கல்லூரி) 1வது பதிப்பு: டிசம்பர் 2004.* )
### ஆண்டு 2007
* தாமரை: 2007 உலக கோப்பை கிறிக்கெட் சிறப்பிதழ்  (*இரா. சிறிதரன் (நிர்வாக ஆசிரியர்). பிரான்ஸ், 1வது பதிப்பு 2007*)

## ஆண்டு குறிப்பிடப்படாதவை
* வானமே எல்லை: சுவிஸ் தமிழர் விளையாட்டுத்துறை பற்றிய தரவுகளும் ஆய்வும் (*லா.சண்முகராஜா (தொகுப்பாசிரியர்). சுவிட்சர்லாந்து: உயர்வு வெளியீடு*)

## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) , , .
* இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன்,  , , , , , , , , , 
* இவர்கள் நம்மவர்கள் பாகம் 01 முதல் 05 வரை  - பீ. எம். புன்னியாமீன், , , , , 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* **பயனர்களால் பார்க்கப்படும் நூல்கள்**

பகுப்பு:இலங்கைத் தமிழ் நூற்பட்டியல்கள்
பொதுப் பிரிவு தமிழ் நூல்களின் பொதுப்பட்டியல்

இலங்கை எழுத்தாளர்களினால் எழுதி வெளியிடப்பட்ட பொதுப் பிரிவு தமிழ் நூல்கள் கீழே பட்டியலிடப்பட்டுள்ளது. இப்பட்டியலில் **பொதுப் பருவ இதழ்கள், சிறப்பிதழ்கள், வழிகாட்டிகள், சுட்டிகள், பருவ இதழ் சிறப்பிதழ்கள், வழிகாட்டிகள், ஊடகவியல், வெளியீட்டுத்துறை** ஆகிய பிரிவுக்குட்பட்ட நூல்கள் பட்டியலிடப்பட்டுள்ளன. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
### 1997
* *உறுமும் கடலும் உலவும் நதியும்.* - எம். பி. எம். அஸ்ஹர். (கிரசன்ட் பப்ளிக்கேஷன்) 1வது பதிப்பு, பெப்ரவரி 1997
* *தமிழ்க் கையேடு 2003 /2004*- கலப்பை சஞ்சிகை வெளியீட்டுக் குழு. அவுஸ்திரேலியா: 4வது பதிப்பு: 2002, 1வது பதிப்பு: 1997, 2வது பதிப்பு: 1998, 3வது பதிப்பு: 1999

### 2000
* *மல்லிகை: 35வது ஆண்டு மலர்* - டொமினிக் ஜீவா (ஆசிரியர்). 1வது பதிப்பு: ஜனவரி 2000

## 2001 - 2010
### 2003
* *உயிர் ஒளி 2003: சுவிஸ் தமிழர் வணிக வழிகாட்டி* - மலர் வெளியீட்டுக்குழு. சுவிட்சர்லாந்து: உலகத் தமிழர் ஒருங்கிணைப்புக் குழு, 1வது பதிப்பு: கார்த்திகை 2003
### 2006
* *குமரன் தொகுப்பு 1971-1983* - செ.கணேசலிங்கன் (தொகுப்பாசிரியர்). குமரன் பதிப்பகம், 1வது பதிப்பு: ஓகஸ்ட் 2006
* *கலப்பை: 50ஆவது மலர்* - நேசராஜா பாக்கியநாதன் (கலப்பை ஆசிரியர் குழு). அவுஸ்திரேலியா: 1வது பதிப்பு: ஒக்டோபர் 2006

### 2007
* *அலை வனையும் உலகு* - மலர் வெளியீட்டுக் குழு. லண்டன் (அனைத்துலக ஒலிபரப்புக் கூட்டுத்தாபனம்) 1வது பதிப்பு, சூன் 2007.
* *சிறப்பு மலர்களுக்கான வழிகாட்டி: தொகுதி 1* - என். செல்வராஜா சிந்தனை வட்டம், 1வது பதிப்பு: ஏப்ரல் 2007. 
* *தமிழர் தகவல் ஈரெண் அகவை மலர்* - எஸ். திருச்செல்வம் (பிரதம ஆசிரியர்), கனடா 1வது பதிப்பு: பெப்ரவரி 2007 	ISSN:1206-0585
* *மல்லிகை: 42ஆவது ஆண்டு மலர்* - டொமினிக் ஜீவா (ஆசிரியர்). 1வது பதிப்பு: ஜனவரி 2007

### 2008
* **தமிழர் தகவல்: பசுமையான அகவை பதினேழு மலர்** - எஸ். திருச்செல்வம் (பிரதம ஆசிரியர்), கனடா 1வது பதிப்பு: பெப்ரவரி 2008. ISSN:1206-0585
* **மல்லிகை: 43ஆவது ஆண்டு மலர்** - டொமினிக் ஜீவா (ஆசிரியர்). 1வது பதிப்பு: ஜனவரி 2008

## ஆண்டு குறிப்பிடப்படாதவை
## உசாத்துணை
* நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்) , , .
* இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன், , , , , , , , , , 
* இவர்கள் நம்மவர்கள் பாகம் 01 முதல் 05 வரை - பீ. எம். புன்னியாமீன், , , , , 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
* பயனர்களால் பார்க்கப்படும் நூல்கள்


பகுப்பு:இலங்கைத் தமிழ் நூற்பட்டியல்கள்
ஹயக்ரீவர்

**ஹயக்ரீவர்** குதிரை முகமும், மனித உடலும் கொண்ட உருவானவர், இவரை விஷ்ணுவின் வடிவாகக் கருதி வைணவர்கள் வழிபடுகிறார்கள். ஹயக்ரீவரை கல்வித் தெய்வம் என குறிப்பிடுகின்றார்கள். இந்த அவதாரத்தினை தசாவதாரத்திற்குள் இணைப்பதில்லை.

## அவதாரக் காரணம்
மது, கைடபன் எனும் அசுரர்கள் படைக்கும் கடவுளான பிரம்மாவிடமிருந்த வேதங்களை பறித்துக் கொண்டனர். அத்துடன் பாதாள உலகத்திற்குச் சென்றனர். அதனை மீட்டுத் தரும்படி பிரம்மா, காக்கும் கடவுளான விஷ்ணுவை வேண்டினார். மதுவும், கைடபனும் படைக்கும் தொழிலை செய்ய ஆசை கொண்டனர். அவர்கள் குதிரை முகம் உடையவர்கள் என்பதால் விஷ்ணுவும் குதிரை முக அவதாரம் எடுத்து அவர்களுடன் போர் புரிந்தார். இந்த ரூபமே ஹயக்ரீவர் என்று அழைக்கப்படுகிறது. அசுரர்களுடன் போரிட்டு வேதங்களை மீட்டு பிரம்மனிடம் தந்தார்.

## லட்சுமி ஹயக்ரீவர்

மது, கைடபன் அசுரர்களை அழித்த பின்னும் ஹயக்கிரீவருக்கு உக்கிரம் தனியாதால் லட்சுமி தேவியை அவர் மடியில் அமர வைத்துள்ளனர். இத்திருவுருவத்திற்கு லட்சுமி ஹயக்ரீவர் என்று பெயர். ஹயக்ரீவருக்கு கல்வி கருவாக இருந்தமையால் கல்விக்கு தெய்வமாகவும், லட்சுமி உடனிருப்பதனால் செல்வத்திற்கு தெய்வமாகவும் ஹயக்கிரீவர் வணங்கப்படுகிறார்.

## ஹயக்ரீவர் ஸ்தோத்திரம்

தூய மெய்ஞ்ஞான வடிவமும் ஸ்படிகம் போன்று தூய்மையானவரும் அறிவு யாவற்றுக்கும் ஆதாரமானவருமாகிய ஹயக்கிரீவரை வணங்குகிறேன் எனும் பொருளுடைய ஸ்தோத்திரம்.

"ஞானானந்த மயம் தேவம் நிர்மல ஸ்படிகாக்ருதிம்
ஆதாரம் ஸர்வ வித்யானாம் ஹயக்ரீவம் உபாஸ்மஹே"

### ஹயக்ரீவர் காயத்திரி

'ஓம் தத் வாகீச்வராய வித்மஹே
ஹயக்ரீவாய தீமஹி
தந்நோ ஹஸெள ப்ரஸோதயாத்' 

மூலமந்திரம்

'உத்கீத ப்ரணவோத்கீத, ஸர்வ வாகிச்வரேச்வர
ஸர்வ வேதமயா சிந்த்யா, சர்வம் போதய போதய'.

ஓம்கார உத்கீத ரூபாய ருக்யஜீ ஸாம மூர்த்தயே
நம: அஸ்து தேவதேவாய வாஞ்சிதார்த்த ப்ரதாயினே:
வேத வேதாந்த வேத்யாய வேதாஹரணே கர்மணே
ஸர்வாஸ்த்வ மஹாமோஹ பேதினே ப்ரஸ்மணே நம:

## ஸ்ரீவாதிராஜரும் ஹயக்ரீவரும்
பொ.ஊ. 1480 ஆண்டு காலத்தில் வாழ்ந்த மத்வ குருவான மகான் ஸ்ரீவாதிராஜர், ஹயக்ரீவரை உபாசனைத் தெய்வமாகக் கொண்டவர். அவர் தினமும் ஹயக்ரீவருக்கு படைக்கும் பிரசாதத்தை ஹயக்ரீவரே வந்து உண்பார் என்று நம்பிக்கை.

## மேற்கோள்கள்

## வெளி இணைப்புகள்
* ஹயக்ரீவரை வணங்குவதனால் கிடைக்கும் பலன்கள்

## இவற்றையும் பார்க்கவும்
* விஷ்ணு
* வைணவம்

பகுப்பு:திருமாலின் அவதாரங்கள்
பகுப்பு:தர்மபாலர்கள்
திருக்கச்சி நம்பிகள்

**திருக்கச்சி நம்பிகள்** பூவிருந்தவல்லியில் பிறந்தவர். இவருடைய இயற்பெயர் கஜேந்திரதாசர் என்பதாகும். இவர் வைணவர்களில் முக்கியமான ராமானுஜரின் குரு என்று குறிப்பிடப்படுகிறார். திருமாலுக்கு திருஆலவட்டம் வீசும் கைங்கர்யம் செய்பவராகவும், பெருமானிடம் பேசும் திறன் கொண்டவராகவும் திருக்கச்சி நம்பிகளை வைணவர்கள் குறிப்பிடுகின்றார்கள்.

## பிறப்பு

சென்னை அருகிலுள்ள பூவிருந்தவல்லியில், 1009-ஆம் ஆண்டு  வீரராகவர், கமலாயர் தம்பதிகளுக்கு நான்காவதாகப் பிறந்தவர் கஜேந்திர தாசர்.

## பெயர்க்காரணம்

கஜேந்திரதாசர் திருமாலின் மீது பக்தி கொண்டவராய் வளர்ந்து வந்தார். அவரது சகோதரர்கள் மூவரும் பொருளீட்டுவதில் விருப்பத்துடன் இருந்தார்கள். இருப்பினும் கஜேந்திரதாசர் காஞ்சியில் உறையும் பேரருளாளபெருமாளுக்கு ((வரதராசப் பெருமாள்)) திருவாலவட்ட கைங்கரியம் செய்வதிலேயே தன் வாழ்வினை கழித்ததால், இவரைச் சிறப்பிக்கும் வகையில் வைணவர்கள் இவரைத் திருக்கச்சிநம்பிகள் (கச்சி-காஞ்சி) என அழைக்கலாயினர்.

## இராமானுஜரின் குரு

இராமானுஜர் தன்னுடைய குருவான திருக்கச்சி நம்பிகளை வீட்டிற்கு அழைத்து உணவளிக்கவும், அந்த உணவின் மிச்சத்தை உண்ணவும் எண்ணுகிறார். இதை அறிந்த திருக்கச்சி நம்பிகள் இந்த எண்ணம் வர்ணாசிரம தர்மத்திற்கு விரோதமானது எனக் கூறுகிறார். ஆனால் இராமானுஜரின் விருப்பமே முதன்மையாக இருப்பதால் வர்ணாசிரமத்தினைப் புறந்தள்ளி இராமானுஜரின் வீட்டில் உணவருந்துகிறார்.

## வாழ்வின் இறுதி

தினமும் காஞ்சிக்குச் சென்று கைங்கர்யம் செய்துவந்த நம்பிகள், முதுமையின்கண் ஏற்பட்ட தாளாமைக் கண்டுவருந்தியிருக்க பெருமாள் இவருடைய இல்லத்திலேயே வைணவ திவ்யதேசங்களில் முதன்மையாகப் போற்றப்படும் **திருவரங்கம்**, **திருமலை**, **திருக்கச்சி** (காஞ்சி) ஆகிய தலங்களில் உறைகின்ற காட்சியும் கொடுத்து முக்தியும் அருளினார். அத்தலமே இன்று பூந்தமல்லி பேருந்துநிலையம் அருகில் திருக்கச்சி நம்பிகள் சமேத வரதராசப் பெருமாள் கோயில் என வழிபாட்டில் இருந்து வருகிறது.

## இலக்கிய பணி
* காஞ்சி வரதராசப் பெருமாள் மீது """தேவராஜ அஷ்டகம்""" எனும் வடமொழியில் அமைந்த நூலை இயற்றியவர் திருக்கச்சிநம்பிகள் ஆவார்.

## ஆதாரங்கள்


பகுப்பு:இந்து சமயப் பெரியார்கள்
பகுப்பு:வைணவ அடியார்கள்
மு. இராஜாங்கம்

**மு. இராஜாங்கம்** (பி. 1939) ஒரு தமிழக அரசியல்வாதி மற்றும் முன்னாள் சட்டமன்ற உறுப்பினர் (1985-1988).

## பிறப்பு

இராஜாங்கம் தஞ்சை மாவட்டத்தில் உள்ள கும்பகோணம் அருகில் அமைந்த திருவிடைமருதூரில் தெற்கு எடத்தெருவில் நடுத்தர விவசாயக் குடும்பத்தில்  வீரப்படையாட்சி - கண்ணம்பாள் குடும்பத்தில் பிறந்தார். இவரின் தந்தை முத்துபடையாட்சி வீரப்பபடையாட்சியின் மூத்த மகன். இராஜாங்கம் முத்துபடையாட்சியின் மூன்றாவது மகன் - இவருக்கு இரண்டு சகோதரர்களும் ,இரண்டு சகோதரிகளும் உள்ளனர்.

## குடும்பம்

இவர் விஜயலெட்சுமி என்பவரை மணம் முடித்தார்; சீத்தாலெட்சுமி என்ற மகளும் கோபாலகிருஷ்ணன், மற்றும் பாலமுருகன் என்ற மகன்களும் உள்ளனர். கோபாலகிருஷ்ணன் பேரூராட்சிதலைவராகவும், பாலமுருகன் மருத்துவராகவும் உள்ளனர். இவர் தனது 16 வயது முதல் தனது இளையதந்தை ராமசந்திர படையாட்சி,   ஜி. கே. மூப்பனார், ஜி. ரெங்கசாமி மூப்பனார் ஆகியோரின் வழிகாட்டலுடன் அரசியலில் இறங்கினார். பின் ஆன்மீகத்திலும் ஈடுபட்டார்

## ஆன்மீகம்

திருவிடைமருதூர் உள்ள திரெளபதியம்மன் கோயில் மற்றும் மகாலிங்க சுவாமி கோயில் இவற்றுக்கு இவரது தலைமையில் கும்பாபிஷேகம் நடைபெற்றுள்ளது.

## அரசியல்

* 1972-கள்ளுக்கடை மறியல் போராட்டம், வட்டாரகாங்கிரஸ் கமிட்டி தலைவர்
* 1973-அறப்போராட்டத்தில் கலந்து திருச்சி சிறையில் அடைக்கப்பட்டார்
* 1977-இந்திரா காந்தி கைது செய்ததைக் கண்டித்த போராட்டத்தில் சிறை சென்றார்
* மறைமலைநகர் ரயில்நிலையப் பெயர் போராட்டத்தில் சிறைவாசம்
* 1985-1988 வரை திருவிடைமருதூர் சட்டமன்ற உறுப்பினர்.
* 1995-1996-வரை தஞ்சை ஒருங்கிணைந்த மாவட்ட காங்கிரஸ் தலைவர்.
* 1996-1998-தஞ்சைமாவட்ட த.மா.க தலைவர்.
* 1999- தமாக அறிவித்த விலைவாசி உயர்வு போராட்டத்தில் திருச்சியில் சிறைவாசம்.
* 2000- தமாக போராட்டத்தில் திருச்சியில் சிறைவாசம். 
* 2000-2002 தமாக. மாவட்டத்தலைவர் தஞ்சை (வடக்கு).
* 2002-2013 வரை காங்கிரஸ் மாவட்டத் தலைவர் தஞ்சை (வடக்கு).

## மேற்கோள்கள்
”நினைவுகளும் பகிர்வுகளும்” என்ற மு.இராஜங்கம் எழுதிய நூலில் இருந்து.

பகுப்பு:வாழும் மக்கள்
பகுப்பு:1939 பிறப்புகள்
பகுப்பு:தஞ்சாவூர் மாவட்ட மக்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
மாந்தை (சேரர் துறைமுகம்)

**மாந்தை** சங்க காலத்தில் இருந்த ஒரு ஊர். இந்த ஊர் மரந்தை என்னும் பாடமும் கொண்டுள்ளது. (நெடிலுக்குக் கால் வாங்கும் எழுத்தை 'ர' என்றும் படித்தனர். இதனால் நேர்ந்த வேறுபாடுகளே இவை). 

மாந்தை நகரில் இருந்துகொண்டு ஆண்ட சேரனை 'மாந்தரன்' என்றனர். 
* கடலலை பெயர்ந்து வரும்போது நாரைகள் கூட்டமாகப் பறந்துவந்து அயிரை மீன்களை உண்டு களிக்கும் ஊர் மாந்தை. 
* மாந்தை நகரின் அரசன் குட்டுவன். மாந்தையின் கடலோரக் கானலில் யானைகள் கூட்டம் கூட்டமாக மேயும்.
## மேற்கோள்

பகுப்பு:சங்க காலப் புவியியல்
பகுப்பு:தமிழ்நாட்டுத் துறைமுகங்கள்
பகுப்பு:சேரர் துறைமுகங்கள்
பகுப்பு:சேரர் தலைநகரங்கள்
பொதுப்புவியியல் - இலங்கைத் தமிழ் நூல் பட்டியல்

இலங்கை எழுத்தாளர்களினால் எழுதி வெளியிடப்பட்ட **பொதுப்புவியியல், பிரயாண நூல்கள், வழிகாட்டிகள், தேசப்படங்கள் பற்றிய தமிழ் நூல்கள்** கீழே பட்டியலிடப்பட்டுள்ளன. இப்பட்டியல் நூல் வெளிவந்த ஆண்டினை முதன்மைப் படுத்தியே தொகுக்கப்பட்டுள்ளது.

## ஆண்டுகள் 1951 - 1960
## ஆண்டுகள் 1961 - 1970
### ஆண்டு 1966
* *படவரைகலையில் வரைபடங்கள்* - க. குணராஜா. யாழ்ப்பாணம்: அன்பு வெளியீடு, 1வது பதிப்பு: ஜுலை 1966.
### ஆண்டு 1968
*  *புவிவெளியுருவவியல் தத்துவங்கள்* - த. தியாகராசா. யாழ்ப்பாணம்: மனோகரி கல்வி வெளியீட்டகம், 1வது பதிப்பு: பெப்ரவரி 1968.

## ஆண்டுகள் 1971 - 1980
### ஆண்டு 1976
* *சிரித்தன செம்மலர்கள்* - க. சிவப்பிரகாசம். கொழும்பு: வீரகேசரி வெளியீடு, 1வது பதிப்பு: ஜுலை 1976.

### ஆண்டு 1977
* *தமிழ் ஈழம் நாட்டு எல்லைகள்* - ஜே.ஆர். சின்னத்தம்பி (ஆங்கில மூலம்), க.சச்சிதானந்தம் (தமிழாக்கம்) 1வது பதிப்பு: செப்டம்பர் 1977, 2வது பதிப்பு ஒக்டோபர் 1983

## ஆண்டுகள் 1981 - 1990
## ஆண்டுகள் 1991 - 2000
### ஆண்டு 1996
*  *யாழ்ப்பாண இடப்பெயர்வு* - கார்த்திகேசு குகபாலன். 1வது பதிப்பு: நவம்பர் 1996

### ஆண்டு 1997
*  *இடவிளக்கவியற் படங்கள்* - க.குணராசா. (யாழ்ப்பாணம்: சிறி லங்கா புத்தகசாலை) 1வது பதிப்பு: மார்ச் 1997

### ஆண்டு 1998
* *நாற்பத்தாறு நாடுகள்* - க. துரைசிங்கம், சு. பிரணதார்த்தி சர்மா. சுன்னாகம்: பாமா வெளியீடு, 1வது பதிப்பு: டிசம்பர் 1998.

## ஆண்டுகள் 2001 - 2010
### ஆண்டு 2003
* *அக்கரைச் சீமையின் அநுபவங்கள்* - சொக்கன் (இயற்பெயர். க. சொக்கலிங்கம்) 1வது பதிப்பு: மார்ச் 2003
*  *தேசப்படப் பயிற்சி* - நூலாக்கக் குழு. பத்தரமுல்லை: கல்வி வெளியீட்டுத் திணைக்களம்,  2வது பதிப்பு 2004, 1வது பதிப்பு: 2003.
### ஆண்டு 2004
*  *தேசப்படப் பயிற்சிகள்: தரம் 10, 11* - இ. தவராஜா, களுவாஞ்சிக்குடி: பட்டிருப்பு வலயக் கல்வி அலுவலகம், 1வது பதிப்பு: பெப்ரவரி 2004.
*  *நவீன புவியியல்* - மனோ சிவசுப்பிரமணியம், பம்பலப்பிட்டி இந்துக் கல்லூரி, 1வது பதிப்பு: பெப்ரவரி 2004.
### ஆண்டு 2006
*  *ஓர் ஆஸ்திரேலிய ஈழத்தமிழரின் இந்தியப் பயணம்* - சு. ஸ்ரீகந்தராசா. சென்னை  மணிமேகலை 1வது பதிப்பு: 2006.

### ஆண்டு 2007
* *சில பயணக் குறிப்புகள்: அமெரிக்கா - இங்கிலாந்து* - செ. கணேசலிங்கன். சென்னை குமரன் பப்ளிஷர்ஸ், 1வது பதிப்பு: டிசம்பர் 2007.

## ஆண்டு குறிப்பிடப்படாதவை
## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) , , .
* இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன்,  , , , , , , , , , 
* இவர்கள் நம்மவர்கள் பாகம் 01 முதல் 05 வரை  - பீ. எம். புன்னியாமீன், , , , , 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* *பயனர்களால் பார்க்கப்படும் நூல்கள்*


பகுப்பு:இலங்கைத் தமிழ் நூற்பட்டியல்கள்
விடுதலைப் போராளிகள் - இலங்கைத் தமிழ் நூல் பட்டியல்

இலங்கை எழுத்தாளர்களினால் எழுதி வெளியிடப்பட்ட **விடுதலைப் போராளிகளின் வாழ்க்கை வரலாறு பற்றிய தமிழ் நூல்களும்,  விடுதலைப் போராட்டம் பற்றிய வரலாற்று தமிழ் நூல்களும்** கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
## ஆண்டுகள் 1951 - 1960
## ஆண்டுகள் 1961 - 1970
## ஆண்டுகள் 1971 - 1980
## ஆண்டுகள் 1981 - 1990

## ஆண்டு 1985
**விடிவிற்கு முந்திய மரணங்கள்*

### ஆண்டு 1990
*  *அகிலன்* - வசந்தன். (தமிழீழம்: வெளியீட்டுப் பிரிவு, தமிழீழ விடுதலைப் புலிகள்), 1வது பதிப்பு: 1990.

## ஆண்டுகள் 1991 - 2000

### ஆண்டு 1992
* *மேஜர் கிண்ணி* - கஸ்ரோ (வீ. மணிவண்ணன்) 1வது பதிப்பு: மார்கழி 1992 -  (தமிழீழம்: வெளியீட்டுப் பிரிவு, தமிழீழ விடுதலைப் புலிகள்),

### ஆண்டு 1993
* *உரிமைப் போராட்டத்தில் உயிர்நீத்த தியாகிகள்* - மாத்தளை ரோகிணி (இயற்பெயர்: தவசிதேவர் ஐயாத்துரை) 1வது பதிப்பு: மார்ச் 1993

### ஆண்டு 1994
*  *என் இனியவளுக்கு* - ச. கிருஸ்ணகுமார். 1வது பதிப்பு: ஜனவரி 1994

### ஆண்டு 1995
* *தலைவரின் சிந்தனைகள்*  -  வே. பிரபாகரன்.  (தமிழீழம்: வெளியீட்டுப் பிரிவு, தமிழீழ விடுதலைப் புலிகள்), 2வது பதிப்பு: ஜனவரி 2005, 1வது பதிப்பு: ஏப்ரல் 1995.
* ''வானம் எம் வசம்'' 29.05.1995 (தமிழ்த்தாய் வெளியீட்டகம், தமிழீழ விடுதலைப் புலிகள்)

### ஆண்டு 1996
* *கல்லுக்குள் ஈரம்* - தி. இனியவன் (தொகுப்பாசிரியர்) 1வது பதிப்பு: 1996
* *நெருப்புப் பறவைகள்* - தமிழீழ விடுதலைப் புலிகள். 1வது பதிப்பு: நவம்பர் 1996

## ஆண்டுகள் 2001 - 2010
### ஆண்டு 2002
* *மாவீரர் மாண்புகழ்: மாவீரர் நாள் கார்த்திகை 27, 2002.* - சர்வதேச தமிழீழ மாணவர் பேரவை. யாழ்ப்பாணம்: சர்வதேச தமிழீழ மாணவர் பேரவை, தலைமைக் காரியாலயம், பரமேஸ்வராச் சந்தி, திருநெல்வேலி. 1வது பதிப்பு: 2002. 

### ஆண்டு 2003
* *நெருப்பாற்று நீச்சலில் பத்தாண்டுகள்*

### ஆண்டு 2004
* *தேசியத் தலைவரின் சிந்தனையும் தாயக உலக அறிவும்* - இராமலிங்கம் குணா (தொகுப்பாசிரியர்). சுவிட்சர்லாந்து: தமிழ் இளையோர் அமைப்பு,  1வது பதிப்பு, 2004.
* ''இருள் இனி விலகும்''

### ஆண்டு 2005
*  *சூரியப் புதல்வர்கள் 2005* - தமிழீழ விடுதலைப் புலிகள். (தமிழீழம்: வெளியீட்டுப் பிரிவு, அனைத்துலகத் தொடர்பகம், தமிழீழ விடுதலைப் புலிகள்) 1வது பதிப்பு: நவம்பர் 2005.

### ஆண்டு 2006
*  *சூரியப் புதல்வர்கள் 2006* - தமிழீழ விடுதலைப் புலிகள். (தமிழீழம்: வெளியீட்டுப் பிரிவு, அனைத்துலகத் தொடர்பகம், தமிழீழ விடுதலைப் புலிகள்) 1வது பதிப்பு, நவம்பர் 2006.
* *தேசத்தின் குரல் - கலாநிதி அன்ரன் பாலசிங்கம்* - மலர்வெளியீட்டுக் குழு. லண்டன்: தமிழீழ விடுதலைப் புலிகள், 1வது பதிப்பு: டிசம்பர் 2006.

### ஆண்டு 2007
* *குழந்தைப் போராளி* - சைனா கெயிரெற்சி (டொச் மூலம்), தேவா (தமிழாக்கம்), ஷோபாசக்தி (பதிப்பாசிரியர்). 1வது பதிப்பு: டிசம்பர் 2007.

### ஆண்டு 2013

### ஆண்டு 2014
* ''ஊழிக்காலம்''
* ''நஞ்சுண்ட காடு''

## ஆண்டு குறிப்பிடப்படாதவை

* *[[போர் உலா (நாவல்)|போர் உலா]]* -  (தமிழீழம்: வெளியீட்டுப் பிரிவு, தமிழீழ விடுதலைப் புலிகள்),

## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) , , .
* இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன்,  , , , , , , , , , 
* இவர்கள் நம்மவர்கள் பாகம் 01 முதல் 05 வரை  - பீ. எம். புன்னியாமீன், , , , , 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* பயனர்களால் பார்க்கப்படும் நூல்கள்

பகுப்பு:இலங்கைத் தமிழ் நூற்பட்டியல்கள்
மலமிளக்கி

**மலமிளக்கி** *(laxative)* என்பது மலச்சிக்கலைச் சரிசெய்யும் உணவு அல்லது மருந்தாகும். ஆற்றல் வாய்ந்த மலமிளக்கிகளைப் பெருமளவு உட்கொண்டால் அது வயிற்றுப்போக்கை உருவாக்கி விடும். தூண்டி மலமிளக்கி, மசகு மலமிளக்கி என்று மலமிளக்கிகளைப் பிரிக்கலாம்.

## மலமிளக்கிகளின் தவறான பயன்பாடு
உண்ணல் ஒழுங்கின்மை நோய் உள்ளவர்கள் தங்கள் எடையைக் குறைக்கம் பொருட்டு மலமிளக்கிகளைப் பயன்படுத்துவர். இஃது அறிவுப் பூர்வமற்ற செயல் ஆகும். ஏனெனில் மலமிளக்கிகள் செரிமானமடையாத பொருட்களையே வெளியேற்றுகின்றன.

அதுமட்டுமின்றி தூண்டி மலமிளக்கிகளைப் பலகாலமாய்ப் பயன்படுத்தினால் அதுவே மலச்சிக்கலை உண்டாக்கி விடும்.

பகுப்பு:மருந்துகள்
பகுப்பு:இரையகக் குடலியவியல்